เดือนเดียววิกฤติ “โควิด-19” ฉุด SET รูดเกือบ 200 จุด “มาร์เก็ตแคป” หายวับ 2 ล้านล้าน
เดือนเดียววิกฤติ “โควิด-19” ฉุด SET รูดเกือบ 200 จุด "มาร์เก็ตแคป" หายวับ 2 ล้านล้าน
เดือนเดียววิกฤติ “โควิด-19” ฉุด SET รูดเกือบ 200 จุด "มาร์เก็ตแคป" หายวับ 2 ล้านล้าน
26 ก.พ. 2563

ผู้สื่อข่าวรายงานว่า จากสถานการณ์การแพร่ระบาดโรคปอดอักเสบหรือไวรัส COVID-19 ในเมืองอู่ฮั่นระบาดหนักจนต้องปิดเมือง และเชื้อดังกล่าวได้ระบาดรุกรามไปยังหลายประเทศและสร้างความกังวลต่อธุรกิจที่เกี่ยวเนื่องและตลาดหุ้นทั่วโลก
โดยเฉพาะในตลาดหุ้นไทยนักลงทุนเริ่มกังวลการแพร่ระบาดของเชื้อดังกล่าวตั้งแต่วันที่ 23 ม.ค.2563 และได้เทขายหุ้นออกมาอย่างหนักจนถึงวันนี้(26 ก.พ.63) และส่งผลให้ดัชนี SET อ่อนตัวลงแรงตลอด 1 เดือน โดยเห็นได้จากดัชนีอยู่ที่ระดับ 1573.70 จุด (ณ วันที่ 23 ม.ค.63) มาจนถึงปิดตลาดวันนี้(26 ก.พ.63) อยู่ที่ระดับ  1366.41 จุด ลดลง 207.29 จุด หรือลดลง 13.17%
ขณะที่มูลค่าหลักทรัพย์ตามราคาตลาด หรือ Market Cap ในช่วง 1 เดือนที่ผ่านลดลงอย่างหนักเช่นกัน โดยเทียบตั้งแต่มูลค่าหลักทรัพย์ตามราคาตลาด ณ วันที่ 23 ม.ค.63 อยู่ที่ระดับ 16,696,459.60 ล้านบาท มาจนถึงล่าสุดปิดตลาด วันนี้ (26 ก.พ.63) อยู่ที่ระดับ 14,704,524.08 ล้านบาท ลดลง 1,991,934.92 ล้านบาท หรือลดลง 11.93%

ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน